Fridtjov Clemet

Fridtjov Smedsås Clemet (født 29. september 1932 i Trondheim, død 17. oktober 2023 i Oslo) var en norsk politiker (H), utenrikstjenestemann og journalist.

Fridtjov Clemet begynte som journalist i Møre Dagblad og Harstad Tidende. Han var formann i Unge Høyres distriktsorganisasjon i Troms fra 1957 til 1959 og ansatt som redaksjonssekretær for Unge Høyres medlemsblad ved partikontoret i Oslo fra 1959 til 1961. Fra 1961 til 1965 var han forbundssekretær i Unge Høyre. Han fortsatte deretter i Høyres sekretariat. Fra 1974 til 1986 var han Høyres generalsekretær.Erna Solberg, Morten Steenstrup: Fridtjof Clemet (1932-2023) - Minneord i Aftenposten 26. oktober 2023Leif Arne Heløe, Ole-Jørgen Woltmann, Anderts C. Sjaastad, Jan S. Levy: Fridtjof Clemet - Minneord i Aftenposten 1. november 2023

Clemet var generalsekretær i Nordisk ministerråd fra 1986 til 1992. Fra 1992 til 2003 var han ansatt i Utenriksdepartementet, først som rådgiver, fra 1995 som ekspedisjonssjef og leder for nordiske saker.

Clemet var medlem av Oslo bystyre 1995–1999. Han var styreleder i SOS-barnebyer i Norge fra 1993 til 2004.

Fridtjov Clemet giftet seg i 1957 med Berit Schjeide, som har vært kommunepolitiker for Høyre i Oslo. Datteren Kristin Clemet har vært statsråd og stortingsrepresentant, Hun er gift med tidligere stortingsrepresentant Michael Tetzschner. Barnebarnet Jenny Clemet von Tetzschner er også Høyre-politiker.

 Referanser 

Kategori:Høyre-politikere i Oslo
Kategori:Høyres ledelse
Kategori:Norske journalister
Kategori:Journalister i norske lokalaviser
Kategori:Norske embets- og tjenestemenn
Kategori:Personer fra Trondheim kommune